

**VILNIAUS MIESTO SAVIVALDYBĖS**

**TARYBA**

**SPRENDIMAS**

**DĖL VILNIAUS MIESTO SAVIVALDYBĖS BENDROJO UGDYMO ĮSTAIGŲ VISOS DIENOS MOKYKLOS TVARKOS APRAŠO PATVIRTINIMO**

2020 m. rugsėjo 17 d. Nr. 1-653

Vilnius

Vadovaudamasi Lietuvos Respublikos švietimo įstatymo 70 straipsnio 7 dalimi, Lietuvos Respublikos vietos savivaldos įstatymo 6 straipsnio 6 ir 8 punktais, 18 straipsnio 1 dalimi, Vilniaus miesto savivaldybės taryba n u s p r e n d ž i a:

1. Patvirtinti Vilniaus miesto savivaldybės bendrojo ugdymo įstaigų visos dienos mokyklos tvarkos aprašą (pridedama).

2. Įpareigoti Vilniaus miesto savivaldybės bendrojo ugdymo įstaigų direktorius vadovautis 1 punktu patvirtintu aprašu.

3. Pripažinti netekusiu galios Vilniaus miesto savivaldybės tarybos 2019 m. gruodžio 4 d. sprendimą Nr. 1-307 „Dėl Vilniaus miesto savivaldybės ugdymo įstaigų visos dienos mokyklos tvarkos aprašo patvirtinimo“.

4. Nustatyti, kad šis sprendimas įsigalioja 2020 m. rugsėjo 1 d.

5. Pavesti Vilniaus miesto savivaldybės administracijos direktoriaus vyriausiajai patarėjai Alinai Kovalevskajai kontroliuoti, kaip vykdomas šis sprendimas.

|  |  |
| --- | --- |
| Meras | Remigijus Šimašius |